Diari Oficial de la Generalitat Valenciana


Sumari del DOGV 6743, del 28-03-2012 (2012/2509)

Notificació de la sentència dictada en el juí ordinari número 1572/2009.
------------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2509


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí ordinari número 1572/2009. [2012/2509]  
Procediment ordinari 001572/2009-2  
De: Virgen de la Cabeza 60. Comunitat de propietaris.  
Procuradora: Rosa Ana Pérez Puchol.  
Contra: María Ángeles Gómez Villaverde, Unión de Créditos Immobiliarios, SA, EFC i Banco Santander Central Hispano, SA.  
Procuradors: Jorge Ramón Castelló Navarro i Juan A. Rodríguez-Manzaneque Alberca.  
En el present procediment de juí ordinari seguit a instàncies de Virgen de la Cabeza 60, comunitat de propietaris, contra María Ángeles Gómez Villaverde, Unión de Créditos Immobiliarios, SA, EFC i Banco Santander Central Hispano, SA, s'ha dictat sentència, que té l'encapçalament i part dispositiva que, literalment, són com seguix:  
«Jutjat de Primera Instància número 10 València  
Juí ordinari número 1572/2009  
Sentència número 220/2011  
València, 13 de setembre de 2011  
Juan Carlos Artero Mora, magistrat titular del Jutjat de Primera Instància número 10 de València, he vist les presents actuacions de juí ordinari, seguides en este Jutjat amb el número 1572/2009, promogudes per la comunitat de propietaris Virgen de la Cabeza 60, de València, representada per la procuradora Rosana Pérez Puchol i defensada pel lletrat Luis Vicent Boscá, contra María Ángeles Gómez Villaverde, declarada en situació de rebel·lia, Unión de Créditos Immobiliarios, SA, EFC, representada pel procurador Jorge Castelló Navarro i defensada per la lletrada Elena Valero, i contra Banco Santander, SA, representat pel procurador Juan A. Rodríguez-Manzaneque Alberca i defesat pel lletrat José M. Sorio García, sobre la reclamació d'una quantitat i preferència de crèdit.  
Dispositiva  
Estime íntegrament la demanda interposada per la comunitat de propietaris Virgen de la Cabeza número 60 de València contra María Ángeles Gómez Villaverde, Unión de Créditos Immobiliarios, SA, EFC i Banco Santander Central Hispano, SA:  
1r Condemne María Ángeles Gómez Villaverde a pagar a l'actora la quantitat de mil cinc-cents euros amb vint-i-cinc cèntims (1.500,25 €) en concepte de quotes impagades de gastos de la comunitat, així com els interessos meritats i els que es meriten amb posterioritat.  
  
2n Declare l'afecció real de la vivenda sítia en el carrer Virgen de la Cabeza número 60, porta 22 de València per la quantitat de mil quatre-cents cinquanta-set euros amb setanta-sis cèntims (1.457,76 €), corresponent a l'última anualitat i l'anualitat en curs, que tindrà caràcter preferent a qualsevol altre crèdit i en particular a la hipoteca a favor de l'entitat Unión de Créditos Inmobiliarios, SA, EFC i a l'embargament executiu a favor del Banco Santander, SA.  
3r Condemne María Ángeles Gómez Villaverde al pagament de les costes processals produïdes a la part actora.  
4t No es realitza imposició de les restants costes del procés.  
Notifiqueu esta resolució a les parts i feu-los saber que no és ferm i que en contra es pot interposar recurs d'apel·lació, que haurà de preparar-se en el termini de cinc dies des de la seua notificació, presentant davant d'este Jutjat l'escrit en el qual s'haurà de citar la resolució impugnada i manifestar la voluntat de recórrer-la, amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat en l'entitat Banesto i en el compte de depòsits i consignacions oberta a nom d'este jutjat, amb referència al present procediment, la quantitat de cinquanta (50) euros en concepte de depòsit per a recórrer, d'acord amb la disposició addicional quinzena de la Llei Orgànica del Poder judicial (introduïda pel 1/2009, de 3 de novembre).  
  
Expediu testimoni de la present resolució pel secretari, el qual s'unirà a les actuacions corresponents amb el llibre original de sentències d'este Jutjat.  
Esta és la meua sentència, que pronuncie, mane i firme».  
La demandada María Ángeles Gómez Villaverde es troba en parador ignorat. Expedisc este edicte a fi que valga de notificació en la forma oportuna.  
  
València, 23 de febrer de 2012.- El secretari judicial: Julio Giráldez Blanco.